Inú obìnrin yìí dùn sí ọ̀rọ̀ tí ó gbọ́ yìí, ó mú aṣọ rẹ̀, ó ró o dáadáa, ó fún gèlè rẹ̀ mọ́ ẹ̀gbẹ́, ó ń lọ sí inú ihò látti lọ pàdé ẹni tí ó ṣe bí í ṣe olùfẹ́ òun. Ọba tí ó wá nínú ibojì tún ìbọn rẹ̀ ṣe dáadáa, nígbà tí ó rí i pé ó súnmọ́ òun tán àti wí pé òun rí ara rẹ̀ kedere, ó fi ìbọn se oókan-àyà rẹ̀ ó ṣá a, ìbọn dún, òkú alákọrí dún “gbìì” ní ilẹ̀, ó kú pàtàpàtà, kò tilẹ̀ lè mí ara. Bẹ́ẹ̀ ni olóríburúkú parí tirẹ̀ láyé, òṣùpá ènìyàn búburú wọ òkùnkùn, àṣírí aláìníláàárí tú sí ìta. Èdè náà sì wáá yé gbogbo aráyé wí pé, bí èenìyàn búburú bá ń gbilẹ̀, kí àwọn ẹni rere má ṣe yí ìwà wọn padà nítorí èyínì, ọjọ́ kan ń bọ̀ fún ẹni tí ń hu ìwà ìkà, tí gbogbo ènìyàn yóò fẹ́rẹ̀ máa bá a sọkún. Mo ṣe bí àwọn àgbàlagbà tí wí fún wa ní ijọ́sí wí pé, ọjọ́ gbogbo ni ti olè ọjọ́ kan ni ti onínnǹkan.
Inu obinrin yii dun si oro ti o gbo yii, o mu aso re, o ro o daadaa, o fun gele re mo egbe, o n lo si inu iho latti lo pade eni ti o se bi i se olufe oun. Oba ti o wa ninu iboji tun ibon re se daadaa, nigba ti o ri i pe o sunmo oun tan ati wi pe oun ri ara re kedere, o fi ibon se ookan-aya re o sa a, ibon dun, oku alakori dun “gbii” ni ile, o ku patapata, ko tile le mi ara. Bee ni oloriburuku pari tire laye, osupa eniyan buburu wo okunkun, asiri alainilaaari tu si ita. Ede naa si waa ye gbogbo araye wi pe, bi eeniyan buburu ba n gbile, ki awon eni rere ma se yi iwa won pada nitori eyini, ojo kan n bo fun eni ti n hu iwa ika, ti gbogbo eniyan yoo fere maa ba a sokun. Mo se bi awon agbalagba ti wi fun wa ni ijosi wi pe, ojo gbogbo ni ti ole ojo kan ni ti oninnnkan.